Nafarroako Parlamentuko Mahaiak, 2020ko abenduaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkeztutako galdera, Nafarroako Gazteriaren Kontseiluaren egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abenduaren 1ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Kontu-hartze eta Kontabilitate Zuzendaritza Nagusiak desadostasunak gainditzeko emandako txostenaren arabera Nafarroako Gazteriaren Kontseilua linbo juridiko batean dago. Nafarroako Gobernuak nola konponduko du egoera larri hori?

Iruñean, 2020ko azaroaren 25ean

Foru parlamentaria: Ángel Ansa Echegaray